CELEX: 32021D1845
Language: et
Date: 2021-10-20 00:00:00
Title: Komisjoni otsus (EL) 2021/1845, 20. oktoober 2021, millega muudetakse otsust (EL) 2017/175 seoses majutusettevõtete ELi ökomärgise kriteeriumide ning asjaomaste hindamis- ja kontrollinõuete kehtivusajaga (teatavaks tehtud numbri C(2021) 7427 all) (EMPs kohaldatav tekst)

22.10.2021   
               
               
                  ET
               
               
                  Euroopa Liidu Teataja
               
               
                  L 376/1
               
            
         KOMISJONI OTSUS (EL) 2021/1845,
         20. oktoober 2021,
         millega muudetakse otsust (EL) 2017/175 seoses majutusettevõtete ELi ökomärgise kriteeriumide ning asjaomaste hindamis- ja kontrollinõuete kehtivusajaga
         
            
               (teatavaks tehtud numbri C(2021) 7427 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõiget 2,
         olles pidanud nõu Euroopa Liidu ökomärgise komisjoniga
         ning arvestades järgmist:
         
                     (1)
                  
                  
                     Määruses (EÜ) nr 66/2010 on sätestatud, et ELi ökomärgise võib anda toodetele, millel on kogu olelusringi jooksul väike keskkonnamõju. Igale tooterühmale tuleb kehtestada konkreetsed ELi ökomärgise kriteeriumid.
                  
               
                     (2)
                  
                  
                     Komisjon kehtestas otsusega (EL) 2017/175 (2) ELi ökomärgise kriteeriumid tooterühmale „majutusettevõte“. Nende kriteeriumide ning asjaomaste hindamis- ja kontrollinõuete kehtivusaeg lõpeb 26. jaanuaril 2022.
                  
               
                     (3)
                  
                  
                     Kooskõlas ELi ökomärgise toimivuse kontrolli käsitlevate 30. juuni 2017. aasta järeldustega (3) hindas ja kinnitas komisjon koos ELi ökomärgise komisjoniga tooterühma „majutusettevõte“ asjakohasust ning selle tooterühma suhtes kehtivate ELi ökomärgise kriteeriumide ning asjaomaste hindamis- ja kontrollinõuete asjakohasust ja sobivust.
                  
               
                     (4)
                  
                  
                     Kooskõlas ELi ökomärgise toimivuse kontrolli käsitlevate 30. juuni 2017. aasta järeldustega on komisjon koos ELi ökomärgise komisjoniga seadnud prioriteediks rakendada mitut meedet, et suurendada ELi ökomärgise kasutamist kõnealuse tooterühma jaoks ning propageerida seda märgist väärtusliku vahendina kestlikul taastumisel.
                  
               
                     (5)
                  
                  
                     Seepärast on asjakohane pikendada otsuse (EL) 2017/175 kohast ELi ökomärgise kriteeriumide ning asjaomaste hindamis- ja kontrollinõuete kehtivusaega, et komisjon saaks selle tooterühma pärast sektori taastumist läbi vaadata.
                  
               
                     (6)
                  
                  
                     Pikendatud ajavahemik peaks olema küllalt pikk, et oleks võimalik läbivaatamine täielikult lõpule viia ja pakkuda usaldusväärseid tulevikuväljavaateid, mis tagavad turu järjepideva toimimise praegustele ja tulevastele loa omajatele, kes saavad senikaua nende toodetele antud ELi ökomärgise eeliseid edasi kasutada.
                  
               
                     (7)
                  
                  
                     Seepärast tuleks otsust (EL) 2017/175 vastavalt muuta.
                  
               
                     (8)
                  
                  
                     Käesoleva otsusega ette nähtud meetmed on kooskõlas määruse (EÜ) nr 66/2010 artikli 16 alusel loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (EL) 2017/175 artikkel 6 asendatakse järgmisega:
            
               
                  „Artikkel 6
                  Tooterühma „majutusettevõte“ ELi ökomärgise kriteeriumid ning asjaomased hindamis- ja kontrollinõuded kehtivad kuni 30. juunini 2025.“
               
            
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 20. oktoober 2021
            
               
                  Komisjoni nimel
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 27, 30.1.2010, lk 1.
         
            (2)  Komisjoni 25. jaanuari 2017. aasta otsus (EL) 2017/175, millega kehtestatakse ELi ökomärgise kriteeriumid majutusettevõtetele (ELT L 28, 2.2.2017, lk 9).
         
            (3)  Komisjoni aruanne Euroopa Parlamendile ja nõukogule Euroopa Parlamendi ja nõukogu 25. novembri 2009. aasta määruse (EÜ) nr 1221/2009 (organisatsioonide vabatahtliku osalemise kohta ühenduse keskkonnajuhtimis- ja -auditeerimissüsteemis (EMAS)) ning Euroopa Parlamendi ja nõukogu 25. novembri 2009. aasta määruse (EÜ) nr 66/2010 (ELi ökomärgise kohta) rakendamise läbivaatamise kohta (COM(2017) 355 final).